CELEX: 32009R0759
Language: fi
Date: 2009-08-19 00:00:00
Title: Komission asetus (EY) N:o 759/2009, annettu 19 päivänä elokuuta 2009 , lammas- ja vuohieläinten tunnistus- ja rekisteröintijärjestelmän käyttöönottamisesta annetun neuvoston asetuksen (EY) N:o 21/2004 liitteen muuttamisesta (ETA:n kannalta merkityksellinen teksti )

20.8.2009   
            
            
               FI
            
            
               Euroopan unionin virallinen lehti
            
            
               L 215/3
            
         
      KOMISSION ASETUS (EY) N:o 759/2009,
   annettu 19 päivänä elokuuta 2009,
   lammas- ja vuohieläinten tunnistus- ja rekisteröintijärjestelmän käyttöönottamisesta annetun neuvoston asetuksen (EY) N:o 21/2004 liitteen muuttamisesta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon lammas- ja vuohieläinten tunnistus- ja rekisteröintijärjestelmän käyttöönottamisesta ja asetuksen (EY) N:o 1782/2003 ja direktiivien 92/102/ETY ja 64/432/ETY muuttamisesta 17 päivänä joulukuuta 2003 annetun neuvoston asetuksen (EY) N:o 21/2004 (1) ja erityisesti sen 10 artiklan 1 kohdan ensimmäisen alakohdan,
   sekä katsoo seuraavaa:
   
               (1)
            
            
               Asetuksessa (EY) N:o 21/2004 säädetään, että kunkin jäsenvaltion on otettava käyttöön lammas- ja vuohieläinten tunnistus- ja rekisteröintijärjestelmä kyseisen asetuksen säännösten mukaisesti.
            
         
               (2)
            
            
               Järjestelmään kuuluvat seuraavat neljä osaa: tunnistin kunkin eläimen tunnistamiseksi, kullakin tilalla pidettävät ajan tasalla olevat rekisterit, siirtoasiakirjat sekä keskusrekisteri tai atk-pohjainen tietokanta. Kyseisen asetuksen liitteessä esitetään eri osiin liittyvät vaatimukset.
            
         
               (3)
            
            
               Asetuksen (EY) N:o 21/2004 4 artiklan 3 kohdassa säädetään nyt, että ennen kahdentoista kuukauden ikää teurastettaviksi tarkoitetut eläimet, joita ei ole tarkoitettu yhteisön sisäiseen kauppaan eikä vietäväksi kolmansiin maihin, voidaan tunnistaa menetelmällä, joka täyttää asetuksen liitteessä olevan A jakson 7 kohdassa asetetut ehdot. Joissakin tapauksissa eläimiä, jotka on alun perin tarkoitettu teurastettavaksi, käytetään kuitenkin myöhemmin jalostukseen muilla tiloilla kuin syntymätilallaan. Tämän vuoksi olisi voitava sallia, että kyseiset eläimet voidaan tunnistaa yksilöllisesti sen jälkeen, kun ne ovat lähteneet syntymätilaltaan sillä edellytyksellä, että yksittäiset eläimet voidaan jäljittää syntymätilalleen.
            
         
               (4)
            
            
               Asetuksen (EY) N:o 21/2004 liitteessä olevassa C jaksossa vahvistetaan siirtoasiakirjassa ilmoitettavat tiedot. Jotta siirtoasiakirjaan voitaisiin kirjata kunkin eläimen yksilöllinen tunnistuskoodi, eläinten tunnisteet on luettava yksilöllisesti lähtötilanteessa. Eläinten tunnisteet luetaan uudelleen määräpaikkana olevalla tilalla. Hallinnollisen työn keventämiseksi olisi tietyin edellytyksin voitava sallia, että eläinten tunnistuskoodit kirjataan määräpaikkana olevalla tilalla lähtötilan asemesta.
            
         
               (5)
            
            
               Asetuksen (EY) N:o 21/2004 7 artiklan 2 kohdassa velvoitetaan tietyt eläinten pitäjät laskemaan eläimet vähintään kerran vuodessa. Asetuksen liitteessä olevassa D jaksossa ilmoitetaan, mitkä tiedot on tallennettava atk-pohjaiseen tietokantaan. Niihin kuuluu myös eläinlaskennan tulos. Hallinnollisen työn keventämiseksi olisi laskennan tulos voitava jättää kirjaamatta niissä jäsenvaltioissa, joissa tietokantaan on tallennettu kunkin tilalla olevan eläimen yksilöllinen tunnistuskoodi liitteessä olevan D jakson nojalla vaadittujen tietojen lisäksi.
            
         
               (6)
            
            
               Sen vuoksi asetusta (EY) N:o 21/2004 olisi muutettava.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 21/2004 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä elokuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 5, 9.1.2004, s. 8.
   
      LIITE
      Muutetaan asetuksen (EY) N:o 21/2004 liite seuraavasti:
      
                  1)
               
               
                  Korvataan A jakson 7 kohdan kolmas alakohta seuraavasti:
                  ”Tämän kohdan mukaisesti tunnistettavat eläimet, jotka aiotaan pitää tilalla yli kahdentoista kuukauden ikäisiksi tai jotka on tarkoitettu yhteisön sisäiseen kauppaan tai kolmansiin maihin vietäviksi, on varustettava tunnistimilla 1–4 kohdan mukaisesti sen varmistamiseksi, että jokainen eläin voidaan täysin jäljittää syntymätilalleen.”
               
            
                  2)
               
               
                  Korvataan C jakson 2 kohta seuraavasti:
                  
                              ”2.
                           
                           
                              Tammikuun 1 päivästä 2011 alkaen lähtötilan pitäjän on merkittävä siirtoasiakirjaan ennen siirtoa kunkin A jakson 1–6 kohdan mukaisesti tunnistimella varustetun eläimen yksilöllinen tunnistuskoodi.
                              Ensimmäisestä alakohdasta poiketen toimivaltainen viranomainen voi sallia, että siirroissa, joihin ei sisälly yhteisön sisäistä kauppaa, kunkin eläimen yksilöllinen tunnistuskoodi kirjataan lähtötilan pitäjän puolesta määräpaikassa, seuraavin edellytyksin:
                              
                                          a)
                                       
                                       
                                          eläimiä ei kuljeteta samassa kuljetusvälineessä muilta tiloilta tulevien eläinten kanssa lukuun ottamatta tapauksia, joissa eläinerät on fyysisesti erotettu toisistaan;
                                       
                                    
                                          b)
                                       
                                       
                                          toimivaltainen viranomainen hyväksyy määräpaikkana olevan tilan kirjaamaan eläinten yksilölliset tunnistuskoodit lähtötilan pitäjän puolesta;
                                       
                                    
                                          c)
                                       
                                       
                                          käytettävissä ovat menettelyt sen varmistamiseksi, että 48 tunnin kuluessa lähdöstä
                                          
                                                      i)
                                                   
                                                   
                                                      kunkin eläimen yksilöllinen tunnistuskoodi kirjataan B jakson 2 kohdan a alakohdan mukaisesti lähtötilan tilarekisteriin,
                                                   
                                                
                                                      ii)
                                                   
                                                   
                                                      siirtoon liittyvät tiedot toimitetaan toimivaltaiselle viranomaiselle atk-pohjaisen tietokannan päivittämiseksi D jakson 2 kohdan mukaisesti.”
                                                   
                                                
                                    
                        
            
                  3)
               
               
                  Korvataan D jakson 1 kohdan f alakohta seuraavasti:
                  
                              ”f)
                           
                           
                              7 artiklan 2 kohdassa tarkoitetun eläinlaskennan tulos ja laskennan suorittamispäivä, ei kuitenkaan niiden jäsenvaltioiden osalta, joissa kaikkien tilalla pidettävien eläinten yksilölliset tunnistuskoodit on tallennettu keskitettyyn atk-pohjaiseen tietokantaan.”